Kako smo ranije izvijestili, najluđa noć u godini u Splitu je završila s nekoliko desetaka vatrogasnih intervencija od čega je najveći broj slučajeva odnosi na zapaljene kontejnere.

Čini se da neke Splićane nije zadovoljilo samo paljenje kontejnera pa su im zasmetala i stakla na gradskim autobusnim stanicama.

Stakla jedne takve stanice na Brdima, u blizini tamošnjeg Peugeota, u potpunosti su devastirana, a komadići razbijenih stakala cijelog utorka stoje u stanici i oko nje. Tako građani danas autobuse čekaju na krhotinama, promrzli jer nema stakle da ih skrije od hladne bure.

“Čestitke” autoru ovog nedjela, popravak će biti plaćen novcima poreznih obveznika…